CELEX: 32020D0919
Language: fi
Date: 2020-06-30 00:00:00
Title: Komission täytäntöönpanopäätös (EU) 2020/919, annettu 30 päivänä kesäkuuta 2020, päätöksen 2007/453/EY liitteen muuttamisesta Serbian BSE-asemaDn osalta (tiedoksiannettu numerolla C(2020) 4236) (ETA:n kannalta merkityksellinen teksti)

2.7.2020   
               
               
                  FI
               
               
                  Euroopan unionin virallinen lehti
               
               
                  L 209/19
               
            
         KOMISSION TÄYTÄNTÖÖNPANOPÄÄTÖS (EU) 2020/919,
         annettu 30 päivänä kesäkuuta 2020,
         päätöksen 2007/453/EY liitteen muuttamisesta Serbian BSE-asemaDn osalta
         
            
               (tiedoksiannettu numerolla C(2020) 4236)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetun Euroopan parlamentin ja neuvoston asetuksen (EY) N:o 999/2001 (1) ja erityisesti sen 5 artiklan 2 kohdan kolmannen alakohdan,
         sekä katsoo seuraavaa:
         
                     (1)
                  
                  
                     Asetuksessa (EY) N:o 999/2001 säädetään, että jäsenvaltiot, kolmannet maat tai niiden alueet, jäljempänä ’maat tai alueet’, on luokiteltava niiden naudan spongiformisen enkefalopatian tilannetta tarkoittavan BSE-aseman mukaan johonkin seuraavista kolmesta luokasta: merkityksettömän alhainen BSE-riski, hallinnassa oleva BSE-riski ja määrittelemätön BSE-riski.
                  
               
                     (2)
                  
                  
                     Asetuksen (EY) N:o 999/2001 5 artiklan 2 kohdassa säädetään, että jos Maailman eläintautijärjestö (OIE) on luokitellut hakemuksen esittäneen maan johonkin kolmesta BSE-aseman mukaisesta luokasta, BSE-asemaa koskevan unionin tason luokituksen uudelleenarvioinnista voidaan päättää. Asetuksessa (EY) N:o 999/2001 viitataan OIE:hen, koska kyseisellä organisaatiolla on johtava rooli OIE:n jäsenvaltioiden ja alueiden luokittelussa niiden BSE-riskin mukaan maaeläinten terveyttä koskevan OIE:n säännöstön (2) sääntöjen mukaisesti.
                  
               
                     (3)
                  
                  
                     Komission päätöksen 2007/453/EY (3) liitteessä olevissa A, B tai C osassa luetellaan maiden tai alueiden BSE-asema niiden BSE-riskin mukaan. Kyseisen liitteen A osassa luetelluilla mailla ja alueilla katsotaan olevan merkityksettömän alhainen BSE-riski ja B osassa luetelluilla mailla ja alueilla katsotaan olevan hallinnassa oleva BSE-riski, kun taas kyseisen liitteen C osassa säädetään, että mailla tai alueilla, joita ei ole lueteltu A tai B osassa, katsotaan olevan määrittelemätön BSE-riski.
                  
               
                     (4)
                  
                  
                     Serbia sisältyy tällä hetkellä päätöksen 2007/453/EY liitteessä olevaan C osaan maana, jonka BSE-riskiä ei ole määritelty.
                  
               
                     (5)
                  
                  
                     OIE:n kokouksessa (World Assembly of Delegates) hyväksyttiin 28 päivänä toukokuuta 2019 jäsenten BSE-asemaa koskeva päätöslauselma nro 19 (4) tarkoituksena saada se voimaan 31 päivänä toukokuuta 2019. Päätöslauselmassa todettiin, että Serbialla ”lukuun ottamatta Yhdistyneiden kansakuntien hallinnoimaa Kosovoa” on maaeläinten terveyttä koskevan OIE:n säännöstön mukaisesti merkityksettömän alhainen BSE-riski. Arvioituaan tilanteen uudelleen unionin tasolla OIE:n päätöslauselman perusteella komissio katsoi, että kyseisen kolmannen maan uusi OIE:n määrittämä BSE-asema olisi otettava huomioon päätöksen 2007/453/EY liitteessä.
                  
               
                     (6)
                  
                  
                     Päätöksen 2007/453/EY liitteessä olevaa maiden tai alueiden luetteloa olisi sen vuoksi muutettava siten, että Euroopan yhteisöjen ja niiden jäsenvaltioiden sekä Serbian tasavallan välisen vakautus- ja assosiaatiosopimuksen (5) 135 artiklassa tarkoitettu Serbia sisällytetään kyseisen liitteen A osaan niiden maiden tai alueiden joukkoon, joiden BSE-riski on merkityksettömän alhainen.
                  
               
                     (7)
                  
                  
                     Sen vuoksi päätöksen 2007/453/EY liitettä olisi muutettava.
                  
               
                     (8)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätöksen 2007/453/EY liitteessä olevassa A osassa oleva luettelo ”Kolmannet maat” seuraavasti:
            
                        1)
                     
                     
                        lisätään Perua koskevan kohdan jälkeen ja ennen Singaporea koskevaa kohtaa kohta seuraavasti:
                        
                                    ”–
                                 
                                 
                                    Serbia *”
                                 
                              
                  
                        2)
                     
                     
                        lisätään kyseisen luettelon loppuun huomautus seuraavasti:
                        
                                    ”*
                                 
                                 
                                    Sellaisena kuin se on mainittuna Euroopan yhteisöjen ja niiden jäsenvaltioiden sekä Serbian tasavallan välisen vakautus- ja assosiaatiosopimuksen (EUVL L 278, 18.10.2013. s. 16) 135 artiklassa.”
                                 
                              
                  
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 30 päivänä kesäkuuta 2020.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EYVL L 147, 31.5.2001, s. 1.
         
            (2)  http://www.oie.int/international-standard-setting/terrestrial-code/access-online/
         
            (3)  Komission päätös 2007/453/EY, tehty 29 päivänä kesäkuuta 2007, jäsenvaltioiden tai kolmansien maiden tai niiden alueiden BSE-aseman vahvistamisesta niiden BSE-riskin perusteella (EUVL L 172, 30.6.2007, s. 84).
         
            (4)  http://www.oie.int/fileadmin/Home/eng/Animal_Health_in_the_World/docs/pdf/Resolutions/2019/A_R19_BSE_risk.pdf
         
            (5)  EUVL L 278, 18.10.2013, s. 16.